Μικρής έκτασης επεισόδια προκλήθηκαν σήμερα το μεσημέρι στο κέντρο της Πάτρας και συγκεκριμένα έξω από πολυκατοικία όπου στεγάζεται συμβολαιογραφείο, στο οποίο επρόκειτο να διεξαχθεί ηλεκτρονικός πλειστηριασμός.

Ειδικότερα, μία ομάδα περίπου 30 αντιεξουσιαστών που διαμαρτύρονταν κατά των ηλεκτρονικών πλειστηριασμών, επιχείρησε να μπει στην πολυκατοικία, την στιγμή που στην είσοδο βρίσκονταν τέσσερις αστυνομικοί.

VIRAL ΕΙΔΗΣΕΙΣ

Αμέσως μετά, διμοιρία την ΜΑΤ που βρισκόταν λίγο πιο μακριά επενέβη και έκανε περιορισμένη χρήση χημικών. Νωρίτερα, μέλη συλλογικοτήτων αλληλέγγυοι, φοιτητές κ.α. είχαν πραγματοποιήσει πορεία και συγκέντρωση διαμαρτυρίας κατά των ηλεκτρονικών πλειστηριασμών.

Με πληροφορίες από ΑΠΕ-ΜΠΕ